als_Latn dik_Latn sag_Latn
Veteranët paralajmërojne protesta të dhunshme
Veteranët e luftës së UÇK-së, kanë kërcënuar, se nëse brenda shtatë ditësh Komisioni Qeveritar, nuk del me listën përfundimtare me emrat e veteranëve të UÇK-së, ata ndo të organizojnë protesta të dhunshme.
Veteranët akuzuan Qeverinë se këto 16 vitet e fundit, asnjë ish luftetarë i UÇK-së nuk i ka gëzuar të drejtat dhe privilegjet që i meritojnë.
Sipas tyre qeveritarët e Kosovës, kanë për qëillim që të rehatojnë veten dhe familjet e tyre, derisa shfrytëzojnë popullin dhe taksat e tyre.
Sipas tyre qeveritarët marrin trefishin e pagës që marrin veteranët.
Merita Paqarada, veterane, e cila përfaqsonte femrat ish luftetare të UÇK-së, tha se është një turp i madh se si politikanët kanë krijuar kushtet për familjet e tyre, ndërsa nuk u intereson çfarë ndodhë me popullin.
Parullat e protestuesve ishin, “Jashtë hajnat”, “Turp”, e parulla të tjera.
Protesta ishte e thirrur nga Këshilli për Mbrojtjen e Luftëtarëve të UÇK-së.
Protesta zgjati një orë dhe përfundojë e qetë.
als_Latn als_Latn als_Latn als_Latn als_Latn als_Latn als_Latn als_Latn als_Latn